钦定古今图书集成/明伦汇编/氏族典/第170卷 > 颜贤
## 钦定古今图书集成/明伦汇编/氏族典/第170卷 > 颜贤

按《万姓统谱》：贤，万安人。洪武初，泉州司狱，性温良而
果毅。郡人翁彦立系狱，通判胡钊以私恨囊沙，将压
之，贤正色曰：“彼罪未至死，不敢闻命。”彦立获免。有卓
六秀者，与其党八人皆重罪，而案未成。一夕，狱邻火，
郡守欲诬以因火焚狱，欲尽杀之。贤力拒曰：“囚非反
狱，岂可诬之？狱尚未成，岂可杀之乎？”守惭而退狱囚
贫饿者，给以食。每重囚引决，必诣贤谢而去。时称“能
举其职。”